המושג אפליקציה נפוץ מאוד בשוק המכשירים הסלולריים. כשאנו אומרים אפליקציה הכוונה היא למעשה לתוכנה או יישום המותאמים למערכת הפעלה מסוימת. האפליקציה מתוכנתת עבור מערכת הפעלה מסוימת ויכולה להיות כל יישום שהוא: משחק, תוכנה או תוסף אחר למכשיר הסלולרי. תחום פיתוח אפליקציות הפך להיות אחד התחומים המבוקשים ביותר, הן מצד עסקים המבקשים לזכות לחשיפה והן מצד אנשים פרטיים שיש להם רעיון מקורי ומעוניינים להוציאו לפועל. פיתוח אפליקציות הינו עסק די מורכב, וככל שהאפליקציה יותר מורכבת, כך יש צורך ביותר ידע וניסיון בתחום התכנות.
כיצד בונים אפליקציה?
המצרך הראשון במתכון לפיתוח אפליקציות מנצחות, הינו הרעיון. כאן חשוב לציין שככל שהרעיון יהיה יותר איכותי ומגובש, כך תגדל הפופולאריות של האפליקציה שלנו. האפליקציה אמורה להציע פתרון כלשהו למשתמש הפוטנציאלי ולספק עבורו חווית משתמש טובה. למשל, אם יש לכם תכנון ליצור אפליקציה שתסייע למשתמש למצוא את חבריו בפארק או בים, בדקו האם מישהו כבר חשב על רעיון דומה והאם לכם באופן אישי יכולה להיות תועלת מכזו אפליקציה. במידה והתשובה חיובית, כדאי להתחיל לחשוב כיצד אנו רוצים שהאפליקציה תראה. בהקשר של פיתוח אפליקציות יש לחשוב כיצד יראו מסכי האפליקציה, מה תהיה הפונקציונאליות של כל אחד מהם וכדומה. בשלב הזה, מקובל להכין סקיצה ראשונית של מסכי אפליקציה הנקראת בשפה המקצועית: Wireframe.
לאחר שלב זה, ישתלבו המעצבים הגרפיים בהכנת האפליקציה. על המעצבים לעבור על אפיון האפליקציה, על מבנה העמודים ולהכין צילומי מסכים מתאימים המכילים את כל הנדרש מהאפליקציה (כפתורי ניווט, תבניות וכל אלמנט חזותי אחר).
השלב הבא בפיתוח אפליקציות, שהוא למעשה השלב המשמעותי ביותר, הינו שלב הפיתוח הטכני. שלב זה מתבצע ע"י המפתחים ומתחלק למספר חלקים: תכנון האפליקציה (הכנת אפיון מלא), שלב כתיבת הקוד, שימושיות, קידוד, בדיקת איכות ואבטחה וכדומה.
מי יפתח את האפליקציה שלנו?